Søndag tager AaB's superligamandskab hul på den nye sæson i 3F Superligaen. Det sker på udebane mod Lyngby BK - akkurat som i sidste års sæsonpremiere. Her tabte nordjyderne 0-2. Det skal de forsøge at gøre bedre søndag, men det bliver dog uden to af holdets største profiler. Således er både anfører Lucas Andersen og forsvarsdirigent Rasmus Thelander fraværende til opgøret. Det samme gælder forsvarsspiller Kasper Pedersen. Truppen til søndagens opgør består af følgende spillere: 1 Jacob Rinne, 2 Kristoffer Pallesen, 3 Jakob Ahlmann, 4 Mathias Ross, 5 Jores Okore, 6 Pedro Ferreira, 8 Iver Fossum, 9 Tom van Weert, 11 Tim Prica, 14 Malthe Højholt, 15 Lukas Klitten, 16 Magnus Christensen, 17 Kasper Kusk, 19 Timothé Nkada, 20 Oliver Klitten, 22 Andreas Hansen, 23 Robert Kakeeto, 25 Frederik Børsting og 31 Daniel Granli. Både Rasmus Thelander og Kasper Pedersen er ukampdygtige, mens Lucas Andersen sidder over af hensyn til sin genoptræning efter en skade, han pådrog sig i sidste sæson. Med i truppen er fire mulige debutanter i form af Pedro Ferreira, Tim Prica, Timothé Nkada og Daniel Granli. Opgøret spilles klokken 14.00.

Opsummering:
AaB må undvære anfører Lucas Andersen og Rasmus Thelander, når de søndag tager hul på den nye sæson.